Ar Rapanui a zo ar strollad polinezian nemetañ bet ijinet ganto ur seurt skritur, met goude ar skrapoù bet graet en Enez Pask er 19vet kantved, hag ar gouennlazh hag a zo bet goude, ster ar skritur-se zo aet da get, chom a ra hiziv-an-deiz unan eus brasañ kevrin Enez Pask. Anvet eo ar skritur Rapanui, rongo rongo, chom a ra, hiziv an deiz, nemet 21 tablezenn, 1 vazhig-skritur hag 595 glif diazez, diouzh ar skritur-se. Gant  stummoù antropomorf , zoomorf pe geometrek, aozet int en ur mod linennel war skorioù e koad-levn, gant dent rikin pe gant tammoù obsidian e oant kizellet. Lennet e veze, evel ar boustrofedon, kroget e veze da lenn en tu kleiz hag goude bezañ erruet dal linenn e veze kroget da lenn en tu dehou hag goude en tu kleiz en-dro, cheñchet e veze tu, bepred pa oamp erruet dal linenn. Ne zeus nemet un nebeud a dud hag a ouie lenn an testennoù-sakr, an tangat rongo rongo a ouie lenn ar rongo rongo.